ועדת הכספים, כנסת 17, פרוטוקול מספר 619, 2007-12-19 10:00

ניסן סלומינסקי: אני פותח את ישיבת ועדת הכספים, העברות כספיות.

ניסן סלומינסקי: פנייה מספר 711 עד 712, 729 – תחבורה

טמיר כהן: זה הוסבר בזמנו בוועדה.

טמיר כהן: לא הצבענו כי היושב-ראש ביקש לא להצביע אבל עכשיו אפשר להצביע.

ניסן סלומינסקי: כסף שמועבר לפיתוח רכבת ישראל, פרוייקט רחוב בן-עמי בעכו וכביש לעפולה.

ניסן סלומינסקי: פנייה מספר 711, 712 ו-729 – אושרה

ניסן סלומינסקי: פנייה מספר 752 ו-753.

ניסן סלומינסקי: לא נמצא הנציג.

ניסן סלומינסקי: אם הוא יגיע, נחזור לפנייה.

ניסן סלומינסקי: יש מישהו מתשתיות לאומיות?

ניסן סלומינסקי: קרנות הפנסיה – סעיף 779 ו-848.

מיכאל לוריא: אנחנו מעבירים מתת-ביצוע בשיכון בשני מקומות להסדר קרנות הפנסיה ובנוסף בתוך גמלאות תתי-ביצוע ועודפי ביצוע.

מיכאל לוריא: בתוך סעיף 12, גמלאות, יש תקנות שיש בהן תת-ביצוע ויש תקנות אחרות שיש בהן תחזית לעודף ביצוע.

מיכאל לוריא: אנחנו מיישרים תקציב של סוף שנה.

ניסן סלומינסקי: יש פחות גמלאים?

מיכאל לוריא: לא, יש למשל הסדר שעדיין לא יוצא לפועל של העלאת גיל פרישה ורק עכשיו חותמים עם ההסתדרות על הפרמטרים שלו.

מיכאל לוריא: יש בתעשייה הצבאית תת-ביצוע.

ניסן סלומינסקי: הכסף הזה יישמר לשנה הבאה?

מיכאל לוריא: הגמלאות של שנה הבאה ישולמו לפי הצורך שיהיה בפועל.

מיכאל לוריא: גמלאות אנחנו לא עוצרים ואומרים שאין כסף.

ניסן סלומינסקי: אנחנו מצביעים.

ניסן סלומינסקי: ה צ ב ע ה פנייה מספר 799 ו-848 – אושרה פנייה 821 – תחבורה.

ניסן סלומינסקי: אין נציג.

ניסן סלומינסקי: זאת הוצאה מותנית בהכנסה.

ניסן סלומינסקי: כאשר יגיע מי שיגיע, יסביר לנו.

מיכל צוק: אני יכולה לנסות להסביר.

טמיר כהן: לגבי פנייה מספר 753 ו-752.

מיכל צוק: יש כאן העברה בסך של 400 אלף שקלים מתקציב המשרד לפיתוח הנגב והגליל לתקציב משרד הקליטה לשם פעילות ויוזמות בצפון הארץ.

מיכל צוק: זה בתוכנית לחיזוק הצפון.

מיכל צוק: אם רוצים ממש את הפרטים, אני צריכה לברר במשרד הקליטה או שיכול להיות שנציגו יגיע לכאן בהמשך.

מיכל צוק: אני אבקש ממשרד הקליטה שיעביר לכם בהמשך את הפירוט.

ניסן סלומינסקי: אנחנו מצביעים.

ניסן סלומינסקי: פנייה מספר 752 ו-753 – אושרה פנייה מספר 828 - תגבור תקציב, ליווי הקמת משרד ראש-הממשלה החדש.

קריאה: משרד ראש-הממשלה משתתף במינהלת הדיור הממשלתי בהוצאות ליווי הקמת בניין ראש-הממשלה החדש.

קריאה: הבניין ימוקם מול משרד החוץ.

ניסן סלומינסקי: מה זה אומר שאתם משתתפים בליווי?

ניסן סלומינסקי: איפה נמצא התקציב העיקרי שלו?

קריאה: כרגע מדובר רק בשלב של תכנון.

קריאה: יש פרוגרמה כללית של המבנה והיה צריך לעשות תכנון מפורט.

קריאה: המבנה מורכב משני חלקים – חלק באחריות משרד הביטחון וחלק באחריות אזרחית וכאן מדובר על החלק האזרחי.

ניסן סלומינסקי: מה אנחנו מתבקשים לעשות כאן?

ניסן סלומינסקי: מה זה ליווי הקמת בניין?

ניסן סלומינסקי: לקחת אדם מטעם משרד ראש-הממשלה שילווה את הפרוייקט?

קריאה: לא.

קריאה: מינהלת הדיור הממשלתי היא גוף בחשב הכללי שמרכז את כל פעילות הקמת מבני ממשלה וכדומה.

קריאה: לצורך הקמת המבנה, משרד ראש-הממשלה משתתף בעלות של כ-שלושה מיליון שקלים כרגע ונדרשת תוספת לתקציב הזה.

קריאה: לכן מדובר פה בהשתתפות של משרד ראש-הממשלה במינהלת הדיור הממשלתי לצורך הנושא הזה.

ניסן סלומינסקי: מדובר במיליון שקלים.

קריאה: כן.

ניסן סלומינסקי: אנחנו מצביעים.

ניסן סלומינסקי: ה צ ב ע ה פנייה מספר 828 – אושרה

ניסן סלומינסקי: עמוד 23.

ניסן סלומינסקי: פנייה מספר 831 ו-832.

יוני רגב: יש בעיה מאוד גדולה במזרח ירושלים בנושא כיתות לימוד.

יוני רגב: הבעיה היא, בניגוד לבעיה עם כיתות לימוד ככלל, היא לא במחסור במשאבים אלא במחסור בקרקע.

יוני רגב: לכן כחלק מדיון בבג"ץ בנושא המדינה התחייבה להעביר בשנת 2007 סכום של 15 מיליון שקלים לעיריית ירושלים לצורך מימון הפקעת קרקעות ושיפוי לתושבים שהקרקעות שלהם כדי למצוא שטחים לבנות עליהם בתי ספר.

ניסן סלומינסקי: מה שכתוב כאן מענקים שוטפים לרשויות, הכוונה לעיריית ירושלים.

יוני רגב: לעיריית ירושלים לצורך הפקעת קרקע לבניית בתי ספר בלבד.

יוני רגב: משרד החינוך לא מעביר לעיריות לצורך הפקעת קרקעות ולכן צריך להעביר את זה ממשרד החינוך למשרד הפנים כי זה ההליך הנכון.

ניסן סלומינסקי: כאן אנחנו גם לא צריכים רשימה כי אתה אומר שזה נועד לפרוייקט ספציפי בעיריית ירושלים.

יוני רגב: כן.

יוני רגב: יותר מזה, זה כבר לאחר שמשרד החינוך בדק את המגרשים ואחרי הערכות שמאי וזה בהתאם להתחייבות הממשלה לבג"ץ שקיבלה תוקף של פסק-דין.

ניסן סלומינסקי: זה לא בשטחים שעומדים להעביר בחזרה לרשות הפלשתינית?

ניסן סלומינסקי: שלא נבזבז כסף סתם.

ניסן סלומינסקי: אנחנו מצביעים.

ניסן סלומינסקי: ה צ ב ע ה פנייה מספר 831 ו-832 – אושרה

טמיר כהן: פנייה מספר 833 ו-834.

יוני רגב: בקשה של משרד ראש-הממשלה בנושא בני מיעוטים להעביר לנושא המוזיאונים במשרד החינוך.

יוני רגב: זה עובר לתקנת המוזיאונים סעיף תמיכות לפעילות של תלמידים במוזיאונים ממשרד ראש-הממשלה, מתוכניות פיתוח המגזר הערבי למשרד החינוך לנושא המוזיאונים.

ניסן סלומינסקי: אנחנו מצביעים.

ניסן סלומינסקי: ה צ ב ע ה פנייה מספר 833 ו-834 – אושרה

טמיר כהן: פנייה מספר 835 – מכללה לעובדי הוראה בלוד.

יוני רגב: יש החלטת ממשלה על הקמת מכללה לעובדי הוראה בלוד שהיא בעצם איחוד של שתי מכללות קיימות ושלא נמצאות בלוד.

יוני רגב: אני לא זוכר את שמן ואני מתנצל.

יוני רגב: במימון משתתף גם משרד החינוך, האוצר, הפנים.

ניסן סלומינסקי: מה עלות הפרוייקט?

יוני רגב: אני צריך לבדוק כי אני לא זוכר.

ניסן סלומינסקי: אתם מדברים כאן על העברת כמה מיליוני שקלים.

יוני רגב: כרגע זה רק החלק של משרד הפנים.

ניסן סלומינסקי: זה תקוע שם כבר הרבה זמן.

יוני רגב: נכון.

ניסן סלומינסקי: צריכים להשקיע שם סדר גודל של 40-50 מיליון שקלים כדי לקדם את זה וכאן אתם מדברים על מיליון שקלים.

ריקי ארמן: זה עדיין בשלב התכנון ולכן הסכום הזה הוא לתכנון של המבנה.

ריקי ארמן: משרד הפנים הסכים להעביר את הסכום הזה כסכום התחלתי.

ניסן סלומינסקי: המשרדים האחרים העבירו את הכספים?

ריקי ארמן: המשרדים האחרים יעבירו.

ריקי ארמן: הסכומים יהיו דרושים במהלך 2008 והם אמורים להעביר אותם.

ריקי ארמן: הייתה ישיבה במשרד ראש-הממשלה והם מתעתדים להעביר את הסכומים הדרושים.

יוני רגב: כל המשרדים עומדים בהתחייבות.

יוני רגב: לפני שבועיים-שלושה התקיימה ישיבה וראו את ההתקדמות.

ניסן סלומינסקי: אנחנו מצביעים.

ניסן סלומינסקי: ה צ ב ע ה פנייה מספר 835 – אושרה

טמיר כהן: פנייה מספר 836 – משרד הקליטה.

דני טופז: מדובר בשינויים פנימיים לתגבור פעילויות בתעסוקה בנושא עולי אתיופיה מול משרד החינוך בנושא אגרות חינוך.

דני טופז: יש השתתפות של משרד הקליטה מול משרד החינוך, מרכז ההסברה, לתגבור פעילויות של סיורים לעולים.

ניסן סלומינסקי: מדובר בחצי מיליון שקלים?

דני טופז: במשרד החינוך מדובר באגרות חינוך לילדים עולים מאתיופיה כאשר יש יותר ילדים.

ניסן סלומינסקי: כאן אנחנו מתבקשים לאשר העברה מסעיף לסעיף במשרד הקליטה?

דני טופז: כן.

ניסן סלומינסקי: מעבירים לקליטת עולים מאתיופיה ומורידים מדמי קיום בקורסים?

דני טופז: כן.

דני טופז: כי יש פחות תלמידים ואנחנו רוצים לתגבר את הפעילות הזאת מול משרד החינוך כי יש יותר תלמידים עולים מאתיופיה.

דני טופז: אנחנו שם משלמים פר ילד.

ניסן סלומינסקי: אם כן, אתם מורידים משם כסף, אתם מורידים מדמי קיום בקורסים ומעבירים לקליטה.

ניסן סלומינסקי: אנחנו מצביעים.

ניסן סלומינסקי: ה צ ב ע ה פנייה מספר 836 – אושרה

טמיר כהן: פנייה מספר 845.

ראובן קוגן: הפנייה נועדה לתקצב הרשאה להתחייב לצורך חתימה על הסכמים רב-שנתיים גם בתחום החיסונים, גם בהסכם של ההצטיידות לנכים וגם בנושא בריאות הציבור.

ניסן סלומינסקי: מדובר כאן ב-250 מיליון שקלים.

ניסן סלומינסקי: אתם לוקחים את זה מהרזרבה?

ראובן קוגן: כן.

ראובן קוגן: הפנייה הבאה היא חלק מהמקור הזה.

ניסן סלומינסקי: זאת הרשאה להתחייב.

ראובן קוגן: כן.

ניסן סלומינסקי: ראיתי שברזרבה לא נשאר כלום.

ניסן סלומינסקי: כתוב שברזרבה אין לכם אפילו את הסכום הזה.

ראובן קוגן: לא, חלק הוא העברה מסעיף אחר.

ראובן קוגן: זאת רק הרשאה להתחייב.

ראובן קוגן: זאת חתימה על הסכמים.

ניסן סלומינסקי: זאת הכוונה שהולכים לעשות את החיסונים.

ניסן סלומינסקי: ה צ ב ע ה פנייה מספר 845 – אושרה

ראובן קוגן: בתקציב הפיתוח לעומת זאת אתם רואים שהיו שם עודפי הרשאה להתחייב והחזירו את זה לרזרבה הכללית וחלק מזה מימן את הפנייה הקודמת.

ראובן קוגן: בתקציב הפיתוח לא תמיד מצליחים לחתום על כל ההסכמים שיש להם בשנה אחת.

ניסן סלומינסקי: זאת אומרת, יש לכם כסף להקים בית חולים באשדוד ואתם מחזירים את הכסף הזה לאוצר.

ניסן סלומינסקי: ה צ ב ע ה אושר

טמיר כהן: פנייה מספר 847.

ראובן קוגן: בעצם פניית סוף שנה של בתי החולים הממשלתיים.

ראובן קוגן: מדובר כאן בתקצוב בהתאם לסיכומים והתאמות תקציביות לקראת סוף שנה בבתי החולים.

ראובן קוגן: בסך הכל מוסיפים כאן כסף לבתי החולים.

ניסן סלומינסקי: מאיפה לוקחים אותו או שאלה רק שינויים פנימיים?

ראובן קוגן: אלה הרבה שינויים פנימיים וקצת תוספות בהתאם לסיכומים.

ניסן סלומינסקי: איפה עיקר המקומות שיש לכם רזרבות שם?

ראובן קוגן: לא, זה לא עניין של רזרבות.

ראובן קוגן: מעבירים את הכסף מהתקציב של משרד הבריאות.

ראובן קוגן: זה בהתאם לתוכניות העבודה של בתי החולים.

ניסן סלומינסקי: אנחנו מצביעים.

ניסן סלומינסקי: ה צ ב ע ה פנייה מספר 847 – אושרה

טמיר כהן: פנייה מספר 849 – תיירות.

אודי אדירי: התאמות תקציביות, סגירת תקציב 2007.

אודי אדירי: עיקר ההתאמות הן תוספת תקציב לכוח אדם והסדרת תקציב המזומנים בחוק עידוד.

ניסן סלומינסקי: מה זה מענקים על פי חוק?

אודי אדירי: זה חוק עידוד.

אודי אדירי: את תקציב המזומנים אנחנו מסדירים כי יש מספר תקנות ותקנות מסוימות לא חייבנו ותקנות אחרות, משם יצא יותר ביצוע של תקציב.

אודי אדירי: בעיקרון מה שמעניין אותנו זה תקציב ההרשאה אבל צריכים להסדיר גם את תקציב ההוצאה.

ניסן סלומינסקי: לאיזה מענקים אתם מכוונים?

אודי אדירי: לקו עימות.

אודי אדירי: יש תוספות לקו עימות שמגיעות בסוף שנה ובסוף שנה אתה יודע שאתה צריך להוסיף תקציב.

ניסן סלומינסקי: לפני כמה שבועות העברנו למשרד התיירות כסף רב כדי לשווק את התיירות של ישראל ואמרנו שזה חשוב, גם בארץ וגם בחוץ לארץ, והנה מתברר שלוקחים משם כסף עכשיו.

ניסן סלומינסקי: מהמינהל לשיווק התיירות לישראל מורידים 2 מיליון שקלים.

ניסן סלומינסקי: נשאר לכם הרבה כסף.

אודי אדירי: לא.

אודי אדירי: זה לא שנשאר הרבה כסף.

אודי אדירי: יש חוסר בכוח אדם.

אודי אדירי: במשרד התיירות יש חריגה בכוח אדם ובשנה הבאה אנחנו חייבים לקצץ בכוח אדם ולהסדיר את הנושא הזה.

אודי אדירי: חשב משרד התיירות, בסמכותו כחשב, הקפיא תקציבים במינהל השיווק על מנת שנסדיר את נושא כוח האדם.

אודי אדירי: הוא עשה שריר ואנחנו מסדירים את זה כמו שצריך.

אודי אדירי: זה הנושא הזה למרות שאת הכסף לשיווק אנחנו צריכים.

ראובן ריבלין: אם אתם צריכים את הכסף לשיווק, למה אתם מעבירים אותו?

אודי אדירי: הוא הקפיא אותו.

אודי אדירי: לחשב יש סמכויות והוא הקפיא תקציבים.

ראובן ריבלין: אם התקציב לא ינוצל, הוא הלך.

ניסן סלומינסקי: הם צריכים לצמצם את כוח האדם.

אודי אדירי: אנחנו עומדים לצמצם בכוח האדם.

אודי אדירי: מאחר שזה לא נעשה, הוא אמר שהוא מקפיא תקציבים במקום אחר.

ראובן ריבלין: אומר לך יושב-ראש הישיבה שלפני זמן קצר ביקשתם מאתנו לגבות ולהגביר את התקציב לשיווק משום שהדבר הוא צורך חיוני לתיירות למדינת ישראל.

ראובן ריבלין: אנחנו השתכנענו ואמרנו להגביר את תקציב השיווק.

ראובן ריבלין: אז אתם מקבלים את התגבורת.

ראובן ריבלין: כל מה שרצינו זה לא לפטר את אותם אנשים שהיינו צריכים לפטר.

ראובן ריבלין: שיא כוח אדם שנכפה עלינו, לא רצינו לבטל אותו אבל אנחנו צריכים עכשיו תקציב.

ראובן ריבלין: למעשה הוצאנו מוועדת הכספים – אני אומר לכאורה, חלילה, אני לא מאשים – ויכול לטעון הטוען שאתם הוצאתם מוועדת הכספים כספים בתואנות שווא כי אתם אמרתם שאתם צריכים לשיווק, קיבלתם לשיווק, אבל עכשיו אתם מעבירים את זה לכוח אדם מתוך כספים לשיווק.

ראובן ריבלין: אחת משתיים, אם אתם יכולתם לוותר על כספי השיווק, למה ביקשתם להגביר אותם?

ראובן ריבלין: אם אתם לא צריכים היום את הגברת הסעיף אלא תעשו זאת בשנה הבאה, מדוע מסעיף זה שרק אתמול ביקשתם שנגביר אותו משתמשים היום להעברה כדי לשלם את אותו שיא כוח אדם שאתם לא מסוגלים היום לעמוד בתקצובו כי הייתם צריכים לעשות פיטורי יעילות?

אודי אדירי: ברשותך, אני רוצה להתייחס לזה כי זה חשוב.

ראובן ריבלין: ודאי.

ראובן ריבלין: אני אמרתי לך האשמה לכאורה חמורה ביותר.

אודי אדירי: כפי שציינת, העברה תקציבית בסך של 40 מיליון שקלים עברה כאן לפני פחות מחודש ימים למרות שמשרד התיירות דרש את התקציב מהאוצר באמצע השנה ובתחילת שנה על מנת שיבצע אותו.

אודי אדירי: התקציב הועבר לפני חודש ימים ואנחנו יכולים לבצע את חלקו ולהתחייב על כולו.

אודי אדירי: בא החשב ואמר שמאחר שאתם יכולים להתחייב, הוא מקפיא לנו את ההתחייבות וזאת סמכותו כחשב וחשב הוא נציג החשב הכללי ולא נציג משרד התיירות.

אודי אדירי: הוא בא והקפיא תקציבי שיווק כל עוד אנחנו לא מסדירים את נושא הגירעון התקציבי בכוח אדם.

ניסן סלומינסקי: זה הסעיף היחיד שבו היה לכם כסף שהוא יכול היה להקפיא?

אודי אדירי: כן.

אודי אדירי: שם הוא מצא כי העבירו לנו את הכסף לפני שבועיים-שלושה.

ראובן ריבלין: אני מברך את יושב-ראש הישיבה שעלה על דבר שצריך להביא לכאן.

ראובן ריבלין: אני באמת חושב שזה דבר שהוא נפלא מעיני.

ראובן ריבלין: רק לפני מספר שבועות ביקשתם מאתנו 40 מיליון שקלים.

ראובן ריבלין: בא השר לכאן ואמר שזה דבר שבלעדיו הוא לא יכול לתפקד ומתברר שאת הכסף הזה אתם למעשה מתעלים לצורך פתרון בעיה שהיא בעיה שיכול להיות שאנחנו מסכימים להעביר אליה.

אודי אדירי: לא.

אודי אדירי: בא החשב ואומר שלמרות עמדת המנכ"ל ועמדת השר זאת סמכותו ובסמכותו הוא מקפיא את זה.

ראובן ריבלין: אבל השר בא אלינו לוועדת הכספים וביקש להעביר אליו 40 מיליון שקלים לתגבור השיווק.

אודי אדירי: אבל בא החשב ורוצה להקפיא את התקציב.

ראובן ריבלין: שיחזיר אותו לאותו מקור ממנו הוא נלקח.

ראובן ריבלין: שיבוא לוועדת הכספים ויאמר לה שאתם לא צריכים את הכסף הזה.

אודי אדירי: אנחנו צריכים את הכסף הזה.

ניסן סלומינסקי: יש לנו בעיה אחת.

ניסן סלומינסקי: אני חושש שמאחר שזאת סוף שנה, אם נקפיא כאן, יאבדו את שני הכספים אלא אם כן נקיים עוד ישיבה.

ראובן ריבלין: בוודאי.

ראובן ריבלין: שיבוא לכאן החשב.

ראובן ריבלין: אני לא רוצה לקרוא לשר לעניין זה.

ניסן סלומינסקי: השאלה אם הכסף הזה יכול היה להיות מנוצל עוד השנה בנושא של ההסברה.

אודי אדירי: אנחנו התחייבנו על כל הכסף.

אודי אדירי: יש הבדל בין התחייבות לבין ביצוע.

ניסן סלומינסקי: איך תממש את זה בשנה הבאה אם התחייבת ואין לך כסף?

אודי אדירי: הוא מקפיא לי התחייבות.

אודי אדירי: הוא אמר לי שאת ההתחייבות הזאת הוא לא מתכוון לממש ושאקפיא אותה.

ראובן ריבלין: למה הוא הקפיא את הכסף הזה?

אודי אדירי: כי הוא מצא מקור תקציבי שהכי קל לו.

אודי אדירי: סעיפי משרד התיירות הם עשרות אלפי שקלים.

ראובן ריבלין: אתה בא אלינו ואתה אומר שאתה חייב כסף לשיווק.

ראובן ריבלין: אני נותן לך כסף לשיווק למרות שאני חושב שיותר חשוב לתת מהרזרבה הכללית למשרד הבריאות.

ראובן ריבלין: אני אומר שיווק כמו בריאות, כמו חינוך, ואני נותן לך 40 מיליון שקלים, אבל אז מתברר שאתה בכלל לא צריך אותם ואתה צריך אותם לדבר אחר שאני לא אומר לך שהוא לא חיוני.

אודי אדירי: בא החשב ואמר שהוא מקפיא לנו תקציבים.

ראובן ריבלין: חברים, אני אמרתי לכם את אשר היה לי לומר ואתם תחליטו עכשיו מה לעשות.

ניסן סלומינסקי: אתה אומר שאתה לוקח כסף מהשיווק.

ניסן סלומינסקי: אתה לא מקפיא אותו.

אודי אדירי: אם הוא מקפיא, אני מפסיד פעמיים.

ניסן סלומינסקי: לזה אני מסכים.

ניסן סלומינסקי: לכן אני שואל אם אין לך מקורות אחרים.

אודי אדירי: אין לי כי אם היה לי, לא היינו באים לכאן.

ניסן סלומינסקי: זה התקציב היחיד שנשאר אצלכם.

אודי אדירי: כן.

יצחק וקנין: החשש הוא שהם יפסידו את הכל.

ראובן ריבלין: אין לי ויכוח על כך שהסעיף שהוא מבקש הוא חשוב ביותר.

ראובן ריבלין: נגיד שלא היינו נותנים להם 40 מיליון, הם היו מוצאים מאיפה לקחת.

ראובן ריבלין: אם הם לא היו מוצאים מאיפה לקחת, היו באים לכאן ומוצאים לנו מקור תקציבי והיו מתחשבנים בתוכם.

ראובן ריבלין: הבעיה היא לא הסעיף הזה.

אודי אדירי: חיפשנו בכל תקציב המשרד וההנחיה היא במפורש לא לגעת בתקציב השיווק.

ניסן סלומינסקי: הסכום הזה יחזור לסעיף הזה?

אודי אדירי: הוא לא יכול לחזור.

אודי אדירי: משכורות הוא לא מחייב אלא הוא מבצע.

אודי אדירי: הוא צריך לשלם משכורות של חודש דצמבר.

אודי אדירי: הוא בא והקפיא.

אודי אדירי: הוא אמר שהוא לא מוכן לחייב את זה ולכן הוא מקפיא לנו תקציב.

ראובן ריבלין: היות שאני מכבד את דברי השר שאמר לי שהדבר הזה נחוץ כאוויר לנשימה לשיווק בישראל, אני הייתי מביא לפחות את החשב לכאן כדי להסביר לו את חומרת העניין.

ראובן ריבלין: בסופו של דבר לא נשאיר עובדים בלי משכורת.

ראובן ריבלין: אם שילמנו לעובדי רשות השידור, בוודאי שנשלם גם לעובדים אלה.

ניסן סלומינסקי: לפי דעתי אין לנו ברירה אלא לאשר.

ניסן סלומינסקי: אנחנו בסוף שנה.

ראובן ריבלין: לא תהיה עוד ישיבה עד סוף השנה?

ניסן סלומינסקי: אני לא יודע אם יהיו עוד העברות השנה.

ניסן סלומינסקי: אני מבקש שהערתנו ומחאתנו תעבור לשר.

ניסן סלומינסקי: אנחנו נאשר את הפנייה רק משום שאני חושש שעד סוף השנה לא תהיינה עוד ישיבות על העברות כספיות ואז נפסיד את הכסף הזה.

ניסן סלומינסקי: תחת מחאה, אנחנו מצביעים.

ניסן סלומינסקי: ה צ ב ע ה פנייה מספר 849 – אושרה

טמיר כהן: פנייה מספר 851 – משרד התיירות.

אודי אדירי: הפשרת תקציב עתודה לטובת תקציב הוצאה בפיתוח.

אודי אדירי: פיתוח תקציב ציבורי.

אודי אדירי: רוב התקציב עובר למיזם האור-קולי בבית שאן.

ניסן סלומינסקי: אנחנו מצביעים.

ניסן סלומינסקי: ה צ ב ע ה פנייה מספר 851 – אושרה

טמיר כהן: פנייה מספר 852 ו-853 – מע"צ.

רן כהן: יחידת הסמך של מע"צ פורקה והעובדים שלה פוזרו במשרדי הממשלה השונים וכרגע הם היו אמורים להיות מתוקצבים במשרדים.

ניסן סלומינסקי: אם אני זוכר, שילמנו לכם על ארבעה עובדים.

רן כהן: עכשיו מדובר ביתר העובדים.

רן כהן: מדובר במשרדים שונים שכרגע משרד התחבורה עדיין משלם להם.

ניסן סלומינסקי: בכמה עובדים בסך הכל מדובר?

רן כהן: כ-25.

רן כהן: בינתיים אנחנו מתקצבים.

רן כהן: באופן עקרוני הם אמורים בשנה הבאה כבר להיות מתוקצבים בבסיס של המשרדים השונים.

עתניאל שנלר: אני הייתי מצביע נגד משום שהאוצר קיצץ כמיליארד שקלים בנושא תשתיות, דבר שהוא רע.

עתניאל שנלר: מאחר שזה לא קשור, אני מצביע בעד.

ניסן סלומינסקי: אנחנו מצביעים.

ניסן סלומינסקי: ה צ ב ע ה פנייה מספר 852 ו-853 – אושרה

טמיר כהן: פנייה מספר 854 – משרד השיכון.

ניסן סלומינסקי: משרד הקליטה בתקציב משרד השיכון.

קריאה: השתתפות משרד השיכון בפרוייקט שיקום שכונות.

קריאה: יש לנו תוכנית משותפת עם משרד השיכון לטובת העולים בישובים השונים.

ניסן סלומינסקי: מה זה הסעיף הזה שנקרא דמי קיום בקורסים, מרכזי הכוונה ואולפנים?

ניסן סלומינסקי: אתם מוציאים עכשיו 2 מיליון שקלים וקודם הוצאתם משם 2,5 מיליון שקלים.

קריאה: זה מתוקצב על פי מספר העולים החזוי שישתתף בפעילויות.

קריאה: המספר הוא הרבה יותר קטן ולכן ניתן להוריד משם מבלי לפגוע בשום פעולה.

ניסן סלומינסקי: בשנה הבאה הסעיף הזה יהיה קטן יותר או גדול יותר?

קריאה: הסעיף הזה בשנה הבאה יהיה קטן יותר.

ניסן סלומינסקי: אנחנו מצביעים.

ניסן סלומינסקי: ה צ ב ע ה פנייה מספר 854 – אושרה

טמיר כהן: פנייה מספר 855 – תחבורה.

ניסן סלומינסקי: פרוייקטים, פסגת זאב, אילון דרום.

רן כהן: אנחנו מדברים בעיקר על שני דברים, גם על מזומן של 55 מיליון שקלים.

רן כהן: אלה תקציבים שהיו בסעיפים ייעודיים עקב החלטת ממשלה למיעוטים ולדרום והם נשארים באותם פרוייקטים אלא שפשוט בגלל שאי אפשר מבחינה טכנית להוציא אותם בסעיפים האלה, מעבירים אותם לסעיף של בטיחות כללי והם יוצאו משם.

ניסן סלומינסקי: למה הם הולכים?

רן כהן: פרוייקטים שונים.

עתניאל שנלר: מה זה הסעיף הראשון?

עתניאל שנלר: זה מה שעכשיו אמרת לגבי ה-55 מיליון שקלים?

רן כהן: כן.

עתניאל שנלר: לאן הולך הסכום הזה?

רן כהן: לפרוייקט בטיחות בדרום ומיעוטים.

עתניאל שנלר: מה זה הדרום?

רן כהן: כל מיני פרוייקטים של בטיחות של כבישים.

רן כהן: תשתית בטיחות של כבישים.

עתניאל שנלר: תשתית זה לא בטיחות.

רן כהן: מדובר במעקות וכולי.

ניסן סלומינסקי: אני מבין שגם בהרשאה להתחייב יש לכם שינויים.

רן כהן: הרשאה להתחייב, אלה נושאים אחרים.

רן כהן: אלה שני פרוייקטים אחרים.

רן כהן: זה פרוייקט בירושלים, פרוייקט בפסגת זאב.

רן כהן: בדרך לפסגת זאב, הגבעה הצרפתית, אם אני לא טועה.

ניסן סלומינסקי: הגבעה הצרפתית היא פרוייקט בפני עצמו.

ניסן סלומינסקי: לא הבנתי מה זה.

עתניאל שנלר: זאת הרכבת הקלה?

רן כהן: לא.

קריאה: זה קשור ברכבת הקלה.

קריאה: כלומר, בעקבות העומסים שעבודות הרכבת הקלה יוצרת, אנחנו עושים שם נתיב נוסף.

ראובן ריבלין: אבל זה יישאר לעד.

ראובן ריבלין: הסיבה היא שזה בגלל הרכבת הקלה, אבל הנתיב זה לא יבוטל.

ניסן סלומינסקי: מדובר במיליון ו-700 אלף שקלים.

ניסן סלומינסקי: זה משהו נקודתי.

ניסן סלומינסקי: מה זה הנתיב השלישי באילון דרום?

רן כהן: זאת הרחבה.

ניסן סלומינסקי: אנחנו קודם שאלנו אבל לא היה כאן נציג הממשלה.

ניסן סלומינסקי: דיברו כאן על הפקעת שטחים במזרח ירושלים לצורך הקמת בתי ספר ואנחנו לא רצינו לאשר כי חשבנו שיכול להיות שאלה הם שטחים שהממשלה מתכננת למסור לרשות ולכן אין צורך להשקיע כסף.

עתניאל שנלר: אני רוצה להניח את דעתך ולומר שמבקר המדינה, על פי בקשת הוועדה שעמדתי בראשה, קיבל את הבקשה אתמול לחקור את כל ענייני שמירת הרכוש היהודי בירושלים על ידי אפוטרופוס משום שלא נוהגים בה מנהג בעלות.

ניסן סלומינסקי: כאן אתה הולך להשקיע מראש ויאמר לך המבקר שמילא אתה מדבר על רכוש ישן, אבל אתה הולך להשקיע מראש ואתה שם את כספך על קרן הצבי ביודעין.

ניסן סלומינסקי: בכל אופן, מאחר שלא היה כאן נציגי האישי של ראש-הממשלה, אישרנו את הפנייה.

ניסן סלומינסקי: הולכים להקים נתיב שלישי באילון דרום?

רן כהן: כן.

רן כהן: עקב חריגה בפרוייקט מאשרים להם הרשאה להתחייב בהיקף של 40 מיליון שקלים.

ניסן סלומינסקי: בנתיב השלישי יש חריגה.

רן כהן: כן, בפרוייקט הזה.

ניסן סלומינסקי: המדינה עושה את זה?

רן כהן: נתיבי אילון.

רן כהן: 50 אחוזים המדינה ו-50 אחוזים נתיבי אילון.

ניסן סלומינסקי: עיריית תל-אביב נותנת את החלק שלה במקביל?

רן כהן: אני לא יכול לומר לך, אבל אני מניח שכך יהיה.

עתניאל שנלר: היחסים בין המדינה לנתיבי אילון כחברה מוסדרים בחקיקה או בהסדר ולכן כל אגורה שיוצאת מכאן, יוצאת משם.

ניסן סלומינסקי: זה מה שצריך להיות אבל תלוי מה קורה בפועל.

ניסן סלומינסקי: ה צ ב ע ה פנייה מספר 855 – אושרה

טמיר כהן: פנייה מספר 856.

ראובן קוגן: מדובר בתיקון טעות בפנייה קודמת של בתי החולים.

ניסן סלומינסקי: אני לא מצליח להבין מה התיקון.

ראובן ריבלין: זה עובר לרזרבה הכללית.

ניסן סלומינסקי: לא, אין.

ניסן סלומינסקי: יש רק הוצאה.

ראובן קוגן: יש הוצאה והכנסה.

ראובן קוגן: 9401 זה הוצאה.

ראובן קוגן: 9471 זה הכנסה.

ראובן ריבלין: תל השומר זה הכנסה.

ניסן סלומינסקי: שניהם הם הוצאה.

ראובן ריבלין: יש פה העברה למה שנקרא הכנסה מרכזית.

ניסן סלומינסקי: אם יש הכנסה והוצאה, באחד מהם היה צריך להיות מינוס 2.7 מיליון שקלים.

ניסן סלומינסקי: לא יכול להיות שכולם פלוס.

ניסן סלומינסקי: אתה צריך להוציא מאחד ולכן צריך להיות כתוב מינוס.

ניסן סלומינסקי: אם אתה מוציא ממישהו, צריך להיות מינוס אבל כאן יש לך רק פלוסים.

ראובן קוגן: בתקציב הרגיל אתה צודק.

ראובן ריבלין: קודם כל, על אותם 2 מיליון ו-700 אלף שקלים.

ראובן ריבלין: כל אחד מעביר לשני.

ניסן סלומינסקי: אבל כאשר אתה מעביר ממישהו, צריך להיות מינוס אצלו.

ראובן קוגן: לא.

ראובן קוגן: מכיוון שמדובר במפעל עסקי, מפעל עסקי לא עובד בפלוס או מינוס אלא הוא עובד על הוצאות או על הכנסות.

ראובן קוגן: לכן הייתה טעות ותקצבו את ההוצאות בבית חולים אחד כנגד הכנסות מבית חולים אחר.

ראובן קוגן: טעות בתקצוב.

ראובן קוגן: עכשיו מתקנים את זה.

ראובן קוגן: מגדילים הכנסות בית חולים אחר ואת ההוצאות בבית חולים אחר.

ניסן סלומינסקי: כל הממשלתיים עובדים כקופה אחת ולא כל אחד בנפרד אלא כולם ביחד.

ראובן קוגן: הם עובדים כסעיף מרכזי אחד ויש להם סבסודים צולבים ביניהם.

ניסן סלומינסקי: אנחנו מצביעים.

ניסן סלומינסקי: ה צ ב ע ה פנייה מספר 856 – אושרה

טמיר כהן: פנייה מספר 857 – ביקור חולים.

ראובן קוגן: 430 אלף שקלים.

ראובן קוגן: כולם זוכרים את המהומה של ביקור חולים.

ניסן סלומינסקי: לכן אנחנו לא מבינים איך אתם פותרים את זה ב-430 אלף שקלים.

ראובן קוגן: אני אסביר.

ראובן קוגן: זה לחודש.

ניסן סלומינסקי: כל חודש יש העברה כזאת?

ראובן קוגן: זאת פעם ראשונה.

ראובן קוגן: בית החולים נמכר למר גאידמאק .

ראובן קוגן: כרגע ההסדר הסופי לגבי כל העניין הזה, איך זה הולך לעבוד, מי ישלם את הפנסיות, מי ישלם למי, נמצא בבית המשפט.

ראובן קוגן: כרגע, כסעד ביניים, ביקשה המדינה מבית המשפט לאשר לה העברה של חודש אחד של תשלום עד שיהיה סעד סופי.

ניסן סלומינסקי: ברוכים תהיו.

ראובן ריבלין: זאת יוזמת ועדת הכספים.

ניסן סלומינסקי: נכון.

ניסן סלומינסקי: ה צ ב ע ה פנייה מספר 857 – אושרה

טמיר כהן: פנייה מספר 858 ו-859.

רן כהן: הפנייה נועדה להעביר כ-4 מיליון שקלים במזומן מסעיף 40 לסעיף 79.

רן כהן: מהות הפנייה היא לרשות לבטיחות שיש לה שני סעיפים תקציביים – 40 זה שוטף ו-79 הוא פיתוח.

רן כהן: לקראת סוף שנה הרשות לבטיחות רוצה לנצל באופן מיטבי את הכסף.

רן כהן: היא מעבירה את זה לסעיף 79 שם יש לה סעיף בטיחות פיתוח.

רן כהן: בשוטף התגלה אצלה עודף של 4 מיליון והיא מעונינת להעביר את הכסף.

ניסן סלומינסקי: אתה מוציא מבטיחות בדרכים.

רן כהן: ומשאיר בבטיחות.

רן כהן: אני משאיר בבטיחות בדרכים.

רן כהן: תקציב הבטיחות בדרכים מחולק בין שני סעיפים, סעיף 40 שהוא התקציב השוטף של הרשות לבטיחות, שכר, פרוייקטי הסברה, פרוייקטים שונים, וסעיף 79 הוא סעיף שיש לרשות לבטיחות תקציב בטיחות של תשתיות.

רן כהן: הרשות לקראת סוף שנה מזהה עודף בסעיף 40 ומבקשת להעביר לסעיף 79.

רן כהן: הפנייה נועדה להסדיר את זה.

ניסן סלומינסקי: אנחנו מצביעים.

ניסן סלומינסקי: ה צ ב ע ה פנייה מספר 858 ו-859 – אושרה

טמיר כהן: נחזור לעמוד 14.

טמיר כהן: פנייה מספר 821.

רן כהן: הפנייה נועדה לתקצב הוצאה מותנית בהכנסה בתקציב הרשות לתעופה אזרחית.

רן כהן: לרשות לתעופה אזרחית יש שני מקורות לתקציבים כאשר אחד הוא תקציב מדינה והשני הוא הכנסות.

רן כהן: ההכנסות שלה בפועל מגביית אגרות היו מעט גבוהות מהתחזית.

רן כהן: למעשה זה לא שהן גבוהות מהתחזית כמו שנדחו הכנסות משנה שעברה.

רן כהן: על מנת שהיא תוכל להשתמש בכסף הזה ולהוציא אותו כך שהוא לא ייכנס להכנסות המדינה, היא מבקשת להגדיל את תקציב ההוצאה המותנית שלה ב-3 מיליון שקלים ולאפשר לה להשתמש בתקציב.

עתניאל שנלר: האגרות האלה הן האגרות היקרות ביותר שקיימות בעולם המערבי.

עתניאל שנלר: אגרות התעופה הן הכי יקרות שיש.

עתניאל שנלר: בזה צריך לקיים דיון בנפרד.

ניסן סלומינסקי: האוצר משתף פעולה.

ניסן סלומינסקי: במקום להרוויח כסף מכל המשרדים, אתם משתפים פעולה כדי להעביר את זה.

רן כהן: במקרה הזה החלטנו לשתף פעולה.

ניסן סלומינסקי: ה צ ב ע ה פנייה מספר 821 – אושרה

טמיר כהן: פנייה מספר 823 – כבישים בין-עירוניים.

רן כהן: פרוייקטים שונים בכבישים בין-עירוניים.

רן כהן: מערכת ענבר לרמזורים, תקן ישראלי לאספלט, מחקר בתקן ישראלי לאספלט והנחיות למהירות בדרכים ואחזקה.

רן כהן: אלה שלושת הפרוייקטים.

ניסן סלומינסקי: מה זאת מערכת ענבר?

רן כהן: מערכת ממוחשבת לרמזורים.

עתניאל שנלר: המערכת החדשה יודעת לעשות התאמה בשינוי הפאזות בכפוף לעומסים.

עתניאל שנלר: אתם יודעים גם מי עושה את הדברים האלה?

רן כהן: כרגע אני לא יודע לומר לך.

אודי אדירי: הטכניון.

ניסן סלומינסקי: אנחנו מצביעים.

ניסן סלומינסקי: ה צ ב ע ה פנייה מספר 823 – אושרה

טמיר כהן: פנייה מספר 861 – בתי חולים.

ראובן קוגן: לפני שבוע אישרתם כאן תיקון של עיגולים במה שנקרא תקצוב בתי החולים.

ניסן סלומינסקי: קודם הלכת על 430 ועכשיו אתה על 423.

ניסן סלומינסקי: אתה מוציא את זה מסל שירותי הבריאות.

ניסן סלומינסקי: אתה מאמין שהוועדה תאשר לך להוציא אגורה מסל הבריאות?

ראובן קוגן: אני מקווה שכן.

ראובן קוגן: אני אסביר למה.

ראובן קוגן: המקור הזה שנקרא סל שירותי בריאות נוצר עקב שינוי בחיזוי המדדים לעלות הסל כי עלות הסל מתקדמת בהתאם למדד יוקר הבריאות.

ראובן קוגן: בבסיס התקציב הנחנו מדד יוקר בריאות גבוה לעומת מה שנגזר כרגע בפועל.

ניסן סלומינסקי: מה זה בפועל?

ניסן סלומינסקי: אנחנו מדברים על סל בריאות שהוא 42 מיליון שקלים.

ראובן קוגן: סל הבריאות הוא 25 מיליארד.

ניסן סלומינסקי: סליחה, דיברתי על מיליארד.

ניסן סלומינסקי: 25 מיליארד.

ניסן סלומינסקי: שינוי במדד הביא אותך ל-425 אלף שקלים?

ניסן סלומינסקי: בחיים לא יכול להיות דבר כזה.

ראובן קוגן: לא.

ראובן קוגן: אתה צודק.

ראובן קוגן: לכן 425 הוא חלק מהפנייה בסוף השנה, הפנייה הגדולה שאישרתם בשבוע שעבר, שם נלקחו כספים הרבה יותר משמעותיים מהסל בגלל אותו חיזוי, אבל היו שם עוד 425 אלף שקלים כדי לממן את העניין של בתי החולים.

ניסן סלומינסקי: אנחנו מצביעים.

ניסן סלומינסקי: ה צ ב ע ה פנייה מספר 861 – אושרה

טמיר כהן: פנייה מספר 869

דוד שטיינמץ: למשרד נשארה רזרבה של מיליון ו-600 אלף שקלים.

ניסן סלומינסקי: יש לי מה לעשות עם זה.

דוד שטיינמץ: העברנו על פי העדפות המשרד מיליון וחצי שקלים למעונות יום להצטיידות ושיפוצים, ו-100 אלף שקלים עבור נציבות לשוויון בעבודה שלפני חודשיים התחיל לעבוד אצלנו, כך שהסכום של 100 אלף שקלים מיועד לתפעול הכללי עד סוף השנה.

ניסן סלומינסקי: אנחנו מצביעים.

ניסן סלומינסקי: ה צ ב ע ה פנייה מספר 869 – אושרה

טמיר כהן: תעסוקה בירושלים.

ניסן סלומינסקי: אתם מוציאים מהאגף לתעסוקת נשים.

ניסן סלומינסקי: מה זה מינהלת לטיפול בגמלאים כשיש לך משרד מיוחד לגמלאים?

ניסן סלומינסקי: זה למשרד הזה?

ניסן סלומינסקי: לא.

ניסן סלומינסקי: אף אחד לא יודע, כך שלא נדון בפנייה הזאת.

ניסן סלומינסקי: אין נציג.

ניסן סלומינסקי: כאשר אין נציג, בדרך כלל אנחנו נוהגים לא לדון אלא אם כן רואים שהפנייה ברורה על פניה.

עתניאל שנלר: מי היה צריך להיות כאן?

טמיר כהן: נציג משרד ראש-הממשלה.

ניסן סלומינסקי: פנייה מספר 862 – בריאות.

ראובן קוגן: פנייה שנועדה לתת הרשאה להתחייב לחתימת הסכם עם מכון ברוקדייל לחמש השנים הבאות כי פג תוקף ההסכם הקודם.

ראובן קוגן: מדובר בעריכת מחקרים.

ניסן סלומינסקי: 27 מיליון שקלים.

ראובן קוגן: כן, לחמש שנים.

ניסן סלומינסקי: זה הרבה כסף כדי לומר לנו כמה כסף מוצא על השב"ן וכולי.

סמדר אלחנני: את זה אנחנו יודעים לבד.

ניסן סלומינסקי: לכן אני לא מבין.

ניסן סלומינסקי: מישהו בדק את זה?

ניסן סלומינסקי: זה אמיתי?

ניסן סלומינסקי: הם באמת נותנים תוצרת שאנחנו לא יכולים לייצר אותה לבד?

ראובן קוגן: ההסכם הולך דרך משרד הבריאות אבל ההסכם משמש את כלל המשרדים החברתיים של הממשלה.

ראובן קוגן: כלומר, זה גם מחקרים בתחום חינוך, בתחום הרווחה, בתחום הבריאות.

ניסן סלומינסקי: היה מכרז והורדתם מחירים?

ניסן סלומינסקי: זה נראה הרבה כסף.

ראובן קוגן: מכון ברוקדייל עושה עבודה וזה נושא שנמשך הרבה זמן.

ניסן סלומינסקי: אני אומר לך בתחושה שמשרד הבריאות נשאר עם הרבה עודפים.

ראובן קוגן: זה לא קשור לעודף.

ראובן קוגן: זה כסף חדש.

ראובן קוגן: זה גם לא כסף אלא זאת הרשאה.

סמדר אלחנני: שהופכת להיות לכסף בשנה הבאה.

ראובן קוגן: בשנה הבאה זה תקציב.

עתניאל שנלר: אדוני היושב-ראש, אני מבקש לחזור לסעיף הקודם של הגמלאים ואני אומר לך מדוע.

עתניאל שנלר: אני עכשיו בא מוועדת העבודה והרווחה שם התקיים דיון בנושא ביטוח לאומי, גמלאים וכולי.

עתניאל שנלר: שם היו צעקות גדולות על כך שאין לגמלאים ולא מטפלים בהם והם נורא מסכנים.

עתניאל שנלר: כאן יש רזרבה כללית ולא רוצים לאבד אותה אלא רוצים להשקיע את אותה רזרבה בטיפול בגמלאים בחודש האחרון.

עתניאל שנלר: אני חושב שמבחינה עניינית דווקא צריך לטפל בתחום החלש הזה.

עתניאל שנלר: אני מדבר על פנייה 675 עד 677.

ניסן סלומינסקי: תראה מה כתוב בהקדמה: פרוייקט לקידום תעסוקה בירושלים.

ניסן סלומינסקי: אתה מסתכל על מה מדובר ולא מצליח להבין.

ניסן סלומינסקי: מורידים את נושא הנשים ומוסיפים.

ניסן סלומינסקי: מה זה מינהלת לטיפול בגמלאים?

ניסן סלומינסקי: זה המשרד לגמלאים?

עתניאל שנלר: אני חושב שכן.

ניסן סלומינסקי: אני לא חושב.

ניסן סלומינסקי: אתה מכיר את הפנייה הזאת?

ניסן סלומינסקי: יש כאן פנייה תקציבית שנועדה לתקצב פרוייקט לקידום תעסוקה בירושלים.

ניסן סלומינסקי: אנחנו לא מצליחים להבין אותה.

קריאה: אני לא מכיר.

ניסן סלומינסקי: נחזור לפנייה 862, לנושא המחקרים של משרד הבריאות.

ניסן סלומינסקי: ה צ ב ע ה פנייה מספר 862 – אושרה

טמיר כהן: פנייה מספר 867 – תחבורה

ניסן סלומינסקי: עוד מחקרים.

אודי אדירי: הפנייה נועדה להעביר את התוספת של הרשאה להתחייב בגובה של מיליון שקלים לרשות לבטיחות.

אודי אדירי: הרשות רוצה להתחייב על מחקרים ארוכי טווח.

אודי אדירי: אלה מחקרים רב-שנתיים ולכן מבקשים הרשאה של 4 מיליון שקלים סכום שאמור לתקצב מחקרים לשלוש שנים כדי שיוכלו לנצל את התקציב עצמו.

ניסן סלומינסקי: מי עושה את המחקרים?

אודי אדירי: יש להם קול קורא שהם יוצאים ומתקצבים או דרך משרד המדע.

אודי אדירי: במקרה הזה, אני לא יודע.

ניסן סלומינסקי: כאן מדברים על מיליון שקלים עבור מחקרים וראובן מדבר על 27 מיליון שקלים.

ניסן סלומינסקי: תראה את ההבדל.

סמדר אלחנני: יש להם כבר 42 מיליון שקלים.

ניסן סלומינסקי: המחקרים האלה הם מילת קוד כדי לדעת איפה לאגור את הכסף כדי שהאוצר לא ייקח אותו.

סמדר אלחנני: ברשות הלאומית לבטיחות יש ממילא כבר 39 מיליון שקלים בהרשאה להתחייב עבור המחקרים.

סמדר אלחנני: אנחנו מדברים על 40.07.01 ואני שואלת לגבי המיליון הזה שהיה חסר לתוספת להרשאה להתחייב.

סמדר אלחנני: צריך לדעת כמה כבר הוציאו השנה.

ניסן סלומינסקי: אנחנו מצביעים.

ניסן סלומינסקי: ה צ ב ע ה פנייה מספר 867 – אושרה אני מבקש שאחר כך תסביר את הנושא לסמדר כי היא שואלת את השאלה באופן קבוע והשאלה היא נכונה.

טמיר כהן: פנייה מספר 870 – משרד החינוך.

יוני רגב: העברה של 3 מיליון שקלים בהרשאה להתחייב בלבד לחידוש מבני חינוך.

ניסן סלומינסקי: איפה חידוש המבנים?

יוני רגב: לפי החלטת משרד החינוך, ככל הידוע לי בין היתר זה למגדלור במגדל העמק, אבל מי שמחליט היכן זה לפי הקריטריונים, זה משרד החינוך.

ניסן סלומינסקי: זאת בקשה ספציפית, כך שזה הולך לפרוייקט מסוים.

יוני רגב: זה חידוש מבנים.

יוני רגב: זאת לא בנייה של בית ספר.

ניסן סלומינסקי: שלושה מיליון שקלים, זה אומר מבנה אחד או שניים ולא יותר.

ניסן סלומינסקי: זאת אומרת, זה הולך לפרוייקט ספציפי.

יוני רגב: ככל הידוע לי, בין היתר זה למגדלור במגדל העמק של הרב גרוסמן.

ניסן סלומינסקי: אני מציע שנאשר את זה ואני אגיש רביזיה עד שתחזרו אלינו אחרי בדיקה.

ניסן סלומינסקי: ה צ ב ע ה פנייה מספר 870 – אושרה אני מבקש רביזיה.

טמיר כהן: פנייה מספר 871 – רשויות מקומיות.

ניסן סלומינסקי: עבור איגוד הכבאות.

סמדר אלחנני: איך ידעו שבדיוק צריך את המיליון הזה?

קריאה: זה מה שנשאר להם לקראת סוף שנה.

ניסן סלומינסקי: בסוף שנה מנצלים את הכסף כדי שלא ייקחו להם אותו.

ניסן סלומינסקי: ה צ ב ע ה פנייה מספר 871 – אושרה

טמיר כהן: פנייה מספר 872 – בית חולים הדסה

ראובן קוגן: ההסכם עומד להיות בסכום יותר גבוה ממה שתוקצב בבסיס ולכן מתקנים אותו ומוסיפים.

ניסן סלומינסקי: רק על הדסה לבד?

ראובן קוגן: כן.

סמדר אלחנני: מורידים מקופת חולים כללית.

סמדר אלחנני: מתי נשמע את הצעקות של קופת חולים כללית?

ראובן קוגן: לא נשמע.

ראובן קוגן: זאת רק הרשאה להתחייב.

סמדר אלחנני: הרשאה להתחייב זה תקציב.

ראובן קוגן: אבל לא הורידו תקציב.

סמדר אלחנני: בשנה הבאה זה מופיע כהתחייבות אותה לא ניתן לקצץ בעוד שסעיפים אחרים בתקציב ניתן לקצץ.

סמדר אלחנני: זה יותר קשיח מתקציב.

ניסן סלומינסקי: אנחנו מצביעים.

ניסן סלומינסקי: ה צ ב ע ה פנייה מספר 872 – אושרה

טמיר כהן: פנייה מספר 563.

ואנונו: זאת פנייה שעוכבה זמן מה על ידי חבר הכנסת חרמש.

ואנונו: מדובר בשינויים פנימיים בתקציב מינהל מקרקעי ישראל בתחומי המינהל, ניהול המקרקעין, התכנון והפיתוח, בין היתר לסלילת כביש גישה מיתר-כרמית בחבל לכיש.

עתניאל שנלר: למה זה רק שלושה מיליון שקלים?

ואנונו: זה 10 מיליון הרשאה ו-5 מיליון מזומן.

ניסן סלומינסקי: אנחנו מצביעים.

ניסן סלומינסקי: ה צ ב ע ה פנייה מספר 563 – אושרה

רביב סובל: רציתם לדעת מה זה הפרוייקט לקידום תעסוקה בירושלים.

רביב סובל: מדובר בפרוייקט ישן, פרוייקט של המשרד לענייני ירושלים שהתחיל עוד בימי הממשלה הקודמת, אבל עוד לא יצא אל הפועל.

רביב סובל: כאן יש העברה של כסף ממשרד ראש-הממשלה, מהמשרד לענייני ירושלים, למשרד התעשייה על מנת שזה יבוצע.

רביב סובל: למשרד התעשייה יש התקשרות עם הג'וינט, מיזם לקידום תעסוקה שנקרא תב"ת – תנופה בתעסוקה.

רביב סובל: הכסף הזה יעבור לשם ויעשו מכרז לכל מיני פרוייקטים שהג'וינט יבחר לקידום תעסוקה.

ניסן סלומינסקי: איך זה מתקשר לגמלאים?

רביב סובל: כי היום השר לענייני ירושלים הוא השר לענייני גמלאים.

ניסן סלומינסקי: מינהלת לטיפול בגמלאים, הכוונה למשרד לענייני גמלאים?

רביב סובל: כן.

רביב סובל: לפני שהיה לו משרד הוא היה מינהלת.

ניסן סלומינסקי: עדיין לא עדכנתם את זה?

רביב סובל: לא.

ניסן סלומינסקי: אנחנו מצביעים.

ניסן סלומינסקי: ה צ ב ע ה אושר

טמיר כהן: אתה מסיר את הרביזיה על 814 ו-815?

ניסן סלומינסקי: אלה הרשויות המקומיות.

ניסן סלומינסקי: רצינו את הרשימה.

רני יחזקאל: אין רשימה מכיוון שזה לא לקוח מאף עירייה ספציפית אלא מדובר על עודפים של החלטות ממשלה שלא היו צריכים לשלם וזה תת-ביצוע.

ניסן סלומינסקי: מענקים שוטפים לרשויות.

רני יחזקאל: אבל זה לא נלקח מאף רשות וזה בדוק.

רני יחזקאל: מרבית הסכום עובר לתשלום פסקי-דין במקרי תביעה של רשויות מקומיות.

ניסן סלומינסקי: מה זה פיקוח ארצי על בחירות?

רני יחזקאל: אלה שינויים פנימיים.

רני יחזקאל: בפיקוח הארצי יש שינויים פנימיים.

ניסן סלומינסקי: בסדר.

ניסן סלומינסקי: נוריד את זה.

טמיר כהן: תודיע לפרוטוקול.

ניסן סלומינסקי: אני אדבר אתך.

ניסן סלומינסקי: ברגע שאני מוריד, אני לא צריך ישיבת ועדה.

ניסן סלומינסקי: אני מודה לכם.